Dragan Solak
Dragan Solak (serbia keeles Драган Шолак Dragan Šolak; sündinud 30. märtsil 1980 Vrbasis) on Türgi maletaja, rahvusvaheline suurmeister (2001). Solak mängis kuni 2003. aastani esindades Jugoslaaviat ja aastatel 2003–2011 Serbiat. Suurmeistriks sai ta 21-aastaselt 2001. aastal. Kaks aastat varem oli ta FIDE-lt saanud rahvusvahelise meistri nimetuse. 2011. aastast esindab ta rahvusvahelistel malevõistlustel Türgit. Ta on kahekordne Türgi malemeister (2012, 2013). 2014. aastal Jerevanis Euroopa meistrivõistlustel tuli Solak neljandaks ja klassifitseerus 2015. aastal Bakuus toimunud maailma karikaturniirile (128 osavõtjat), kus aga esimesest ringist edasi ei pääsenud. Solak on mänginud kuuel maleolümpial – Jugoslaavia (2000, 2004) ja Türgi võistkonna koosseisus (2012–2018).